**„Rimi“ tęsia pažadą pirkėjams: strateginiai pokyčiai palietė jau visų parduotuvių asortimentą**

**Spalio pabaiga žymi naują etapą „Rimi“ ir jos savininkės „Salling Group“ veikloje – privačiu prekių ženklu „Salling“ pažymėti produktai tapo nuolatine „Rimi“ asortimento dalimi ir pasiekė visas parduotuves Lietuvoje. Pasak Vaido Lukoševičiaus, „Rimi Lietuva“ generalinio direktoriaus, tai ypač svarbus strateginis pokytis, laikantis pirkėjams duoto pažado pasiūlyti didesnį pasirinkimą už gerą kainą, platesnį asortimentą ir dar geresnę patirtį kiekvienam.**

Pastaraisiais metais klientų susidomėjimas privačios etiketės produktais pastebimai išaugo, vis daugiau Lietuvos gyventojų juos renkasi kaip geros kokybės puikią alternatyvą gerai žinomiems prekių ženklams. Privačių prekių ženklo „Salling“ produktų įtraukimas į „Rimi“ asortimentą yra svarbus žingsnis šio tikslo link, padedantis „Rimi“ siūlyti kokybiškus, įvairius geros kainos produktus.

„Naujasis privačių prekių ženklas „Salling“ su savimi atsineša itin kokybišką ir įvairų asortimentą. Čia savo prekę atras ir tie, kurie nori sutaupyti, ir tie, kurie siekia mėgautis aukštos kokybės produkcija. „Salling Group“ sukūrė stiprią ir įvairiapusę privačios etiketės programą ir šis bendradarbiavimas suteikia „Rimi“ galimybę augti kartu su patikimu partneriu. Artimiausiais mėnesiais planuojame plėsti „Salling“ produktų asortimentą, dar labiau stiprindami savo pozicijas rinkoje bei didindami produktų pasirinkimo galimybes ir gerų kainų pasiūlymus savo pirkėjams“, – sako V. Lukoševičius.

Lietuvoje jau galima įsigyti 123 „Salling“ privačios etiketės produktus. „Salling“ asortimente – skirtingos linijos kiekvieno poreikiams: „Budget“, ieškantiems pigesnių alternatyvų, „Veggie“, norintiems sveikesnių produktų, „Fri“, kuriems svarbu bekvapės ir nealergizuojančios buitinės ar asmens higienos priemonės, „Princip“ – aukštos klasės gurmaniškų produktų mėgėjams ar „ØKO“ – ieškantiems ekologiškų sprendimų.

„Svarbu paminėti, kad Baltijos šalių pirkėjai taip pat ras ir vietinių produktų, pavyzdžiui, ekologiškų trapučių iš Latvijos, skalbimo priemonių iš Estijos ir sausainius be glitimo iš Lietuvos. Kaip ir esami „Rimi“ privačios etiketės produktai, „Salling“ prekių ženklo produktai gaminami bendradarbiaujant su daugeliu gamintojų, nuo mažesnių vietinių iki didelių tarptautinių tiekėjų. Gamyba vyksta įvairiose šalyse, užtikrinant produktų įvairovę ir kokybę“, – tikina „Rimi Lietuva“ generalinis direktorius.

Dalį asortimento sudaro visiškai nauji ir inovatyvūs produktai, kurių iki šiol „Rimi“ parduotuvėse nebuvo. Kita dalis produktų pakeis panašius ankstesnio savininko „ICA Gruppen“ siūlytus gaminius, taip užtikrinant sklandų asortimento pokytį ir geresnį kainos bei kokybės santykį. Asortimente taip pat yra produktų, papildančių jau esamas ir pirkėjų vertinamas kategorijas, suteikiant dar didesnę įvairovę.

Naujasis produktų asortimentas apima platų maisto prekių spektrą, nuo šviežių produktų, tokių kaip jogurtai ir įvairūs sūriai, iki fasuotų maisto produktų, įskaitant makaronus, sausainius, saldumynus, miltus ir kitas prekes. Asortimente taip pat yra buities ir asmens higienos prekių.